**Gyermekvédelmi protokoll**

****

 **Szent László Katolikus Általános Iskola és Óvoda**

 **6334 Géderlak, Dunaszentbenedeki u. 2.**

 **e-mail: szent.laszlo.kat@gmail.com**

 **Tel:0678/417-062**

A gyermek- és ifjúságvédelem szorosan kapcsolódik a nevelési-oktatási intézmények pedagógiai tevékenységéhez, programjához, melynek szerves részét képezi. Összefügg azzal, hogy az óvodában, iskolában olyan légkört, olyan pedagógiai, igazgatási, tevékenységet kell kialakítani, amely eleve kizárja annak lehetőségét, hogy bármelyik gyermek, bármilyen oknál fogva hátrányos, kitaszított helyzetbe kerüljön. (Ktv. 4.§ (7) bekezdés).

A gyermekvédelem az iskola (óvoda) kapuin belül hangsúlyos szerepet kell, hogy kapjon. Mindezért a közoktatási intézményekben biztosítani szükséges, hogy a gyermeket semmiféle negatív megkülönböztetés ne érje származása, bőre színe, neme, vallása, nemzeti-etnikai hovatartozása, esetleg a családjának szociokulturális helyzete miatt, továbbá szem előtt kell tartani a gyermek- és diákjogokat is. Minden gyermek számára lehetőséget kell adni a prevenciós programokon való részvételre E programok célja a tanulók felkészítése a veszélyeztető körülmények felismerésére (például kábítószer-fogyasztás, bántalmazás), önismeretük fejlesztése, kommunikációs készségeik erősítése annak érdekében, hogy a veszélyes helyzetekben képesek legyenek nemet mondani. Az általános gyermekvédelmi feladatok mellett speciális feladatokat is el kell látnia az iskolának/óvodának. Ilyen különleges helyzet az, amikor a gyermek – környezete, családja vagy bármely más miatt – veszélyeztetett helyzetbe kerül, például amikor a gyermeket bántalmazzák vagy a család deviáns életvitele a fiatal személyiség fejlődését kedvezőtlenül befolyásolja.

Az iskola/óvoda gyermekvédelemmel kapcsolatos feladatait számos jogszabály is meghatározza, érinti.

1997. XXXI. törvény. A gyermekek védelméről és gyámügyi igazgatásról

1998. évi LXXXIV. törvény a családok támogatásáról

2003. évi CXXV. törvény az egyenlő bánásmódról és az esélyegyenlőség előmozdításáról

2011. évi CCXI. törvény a családok védelméről A gyermekek jogairól szóló egyezmény 1991.11.20.

2011. évi CXC. törvény a nemzeti köznevelésről

Az Óvodai nevelés országos alapprogramja (137/2018 VII. 25. kormányrendelet)

Az 1993. évi III. törvény a szociális igazgatásról és ellátásról

15/1998.NM rendelet

20/2012. (VIII.31.) EMMI rendelet a nevelési-oktatási intézmények működéséről

229/2012 (VIII.28.) Korm. rendelet a nemzeti köznevelésről szóló törvényhez

2/2018. (I. 18.) EMMI rendelet

Az iskolai gyermekvédelem akkor tudja biztosítani a gyermekek mindenek felett álló érdekét, ha értéktartalmában megjelenik minden gyermek esélyegyenlőségének növelése, valamint a gyermeki jogok érvényesülésének segítése. A pedagógus alapvető feladata a rábízott gyermekek, tanulók nevelése, tanítása. Ezzel összefüggésben kötelessége különösen, hogy közreműködjön a gyermek- és ifjúságvédelmi feladatok ellátásában, a gyermek, tanuló fejlődését veszélyeztető körülmények megelőzésében, feltárásában, megszüntetésében.

A gyermekvédelmi tevékenység legfontosabb célja, hogy megelőzze, elhárítsa, illetve enyhítse azoknak a káros folyamatoknak a hatását, melyek a személyiségfejlődést megzavarják, valamint gátolják. Minden gyermek beletartozik a gyermekvédelmi munkába látókörébe, részese annak, hiszen mindegyikük, kivétel nélkül, odafigyelést igényel – bár nyilvánvaló, hogy közvetlen gyermekvédelmi érintettsége csak kisebb részüknek van.

Célok:

A gyermekvédelmi esetek feltárása, hogy a gyermekek problémáit az iskola a gyermekjóléti szolgálat (családsegítő) segítségével minél hatékonyabban tudja kezelni, megelőzve ezzel súlyosabbá válásukat. Közvetlen célja a gyermekek gondozásának, oktatásának, szellemi, erkölcsi, testi, esztétikai, egészségi fejlődésének előmozdítása, támogatása; ellátásuk, gondozásuk elősegítése, személyi biztonságuk, érdekeik védelme.

Ennek részeként:

o A gyermek jogok érvényesülésének biztosítása

 o A hátrányos helyzet észrevétele

 o A veszélyeztetettség felderítése

o A veszélyeztető okok feltárása

 o A veszélyeztető körülmények felszámolása vagy legalább csökkentése

 o A szülő tájékoztatása a gyermekvédelmi alapellátás rendszeréről

Az úgynevezett gyermekvédelmi munkát a gyermekvédelmi felelős fogja össze, szervezi és koordinálja az igazgató támogatásával, tudtával és felelősségével az intézményben. A gyermekvédelmi tevékenységek felelőse Varga Katalin, aki az igazgató felé számol be folyamatosan, egyeztet.

Az intézményben gyermekvédelmi team működik, melynek vezetője a gyermekvédelmi felelős.

A team számít az intézményben tanító összes pedagógusra és a támogatásukra :

* a felmerülő problémák feltárásában
* a megoldások keresésében
* szóbeli és írásbeli kommunikációban a titoktartásra és az egységes álláspont képviselésére.

Az intézmény munkatársai kötelesek a gyermekvédelmi kérdésekben a titoktartásra kifelé és azon kollégák felé, akik nem érintettek, egyben kötelesek azonnal értesíteni a team vezetőjét is.

Az igazgató hívja össze a gyermekvédelmi teamet havonta egyszer a team gyűlésekre, amelyre meghívót kap az iskolapszichológus az iskolai szociális segítő is.

A team tagok felé bármely pedagógus, szülő, gondviselő és diák is fordulhat segítségért és tájékoztatásért, élhet jelzéssel szóban vagy a központi e-mail címen írásban, esetleg írásban.

A jelzést tevő felé 3 munkanapon belül a team vezetője visszajelez.

Amennyiben az ügy további jelzést igényel, a team vezető tölti ki az esetjelző lapot, majd e-mailben továbbítja azonnal.

A teamvezető a jelzés megtételét és az azt követő lépéseket írásban dokumentálja az intézmény felé.

Az esetkonferenciákon a gyermekvédelmi felelős, az érintett osztályfőnök, az érintett pedagógus és az igazgató vesz részt.

Az igazgató (vagy a gyermekvédelmi felelős) képviseli az intézményt a gyermekvédelmi konferenciákon, vagy az általuk kijelölt team tag.

A gyermekvédelmi felelős a team üléséről jegyzőkönyvet készít, a jegyzőkönyvet határidőre feltölti. A gyermekvédelmi munkáról beszámolót készít a félévi és év végi értekezletre.

A gyermekvédelmi felelős kitölti a jelzőlapot, összehívja az értekezleteket, tanév elején munkatervet készít, meghirdeti fogadóóráját, fogadóórát tart, tájékoztatja a szülőket.

Az iskolában a tanulók és a szülők által jól látható helyen közzéteszi a gyermekvédelmi feladatot ellátó fontosabb intézmények (pl. gyermekjóléti szolgálat, nevelési tanácsadó, drogambulancia, ifjúsági lelkisegély-telefon, gyermekek átmeneti otthona stb.) címét, illetve telefonszámát.

Az osztályokat felkeresve tájékoztatja a tanulókat arról, hogy milyen problémával, hol és milyen időpontban fordulhatnak hozzá, továbbá, hogy az iskolán kívül milyen gyermekvédelmi feladatot ellátó intézményt kereshetnek fel.

A pedagógusok, szülők vagy tanulók jelzése, a velük folytatott beszélgetés alapján megismert veszélyeztetett tanulóknál – a veszélyeztető okok feltárása érdekében – családlátogatáson megismeri a tanuló családi környezetét.

Adminisztráció

 A gyermekvédelmi munka fontos, elengedhetetlen része az adminisztráció.

A tanulók gyermekvédelmi szempontból fontos mutatóit a gyermekvédelmi felelősnek kell nyilvántartani, vezetni, az iskola pedig a nyilvántartásában köteles feltüntetni az adott kategóriában szereplő gyermekek létszámát összhangban a hatályos jogszabályokkal.

 Hátrányos helyzetű gyermek (HH):

az a rendszeres gyermekvédelmi kedvezményre jogosult gyermek, aki esetében az alábbi körülmények közül egy fennáll:

o szülő(k) alacsony fokú iskolai végzettsége,

o szülő(k) alacsony foglalkoztatottsága,

 o elégtelen lakókörnyezet, lakáskörülmény.

Halmozottan hátrányos helyzetű gyermek (HHH):

az a rendszeres gyermekvédelmi kedvezményre jogosult gyermek, aki esetében a fenti három körülmény közül (alacsony iskolai végzettség, alacsony foglalkoztatottság, elégtelen lakókörnyezet, illetve lakáskörülmény) legalább kettő fennáll.

 Halmozottan hátrányos helyzetű továbbá a nevelésbe vett gyermek és az utógondozói ellátásban részesülő, tanulói vagy hallgatói jogviszonyban álló fiatal felnőtt. (Gyvt. 67/A §)

 A jegyző kérelemre határozatban állapítja meg a hátrányos és halmozottan hátrányos helyzet fennállását. A kérelem az erre rendszeresített formanyomtatványon nyújtható be az önkormányzatok szociális osztályán.

Lemorzsolódás: A nemzeti köznevelésről szóló 2011. évi CXC. törvény lemorzsolódással veszélyeztetettnek minősíti azt a tanulót, akinek az adott tanévben a tanulmányi átlageredménye közepes teljesítmény alatti vagy a megelőző tanévi átlageredményéhez képest legalább 1,1 mértékű romlást mutat, és esetében komplex, rendszerszintű pedagógiai intézkedések alkalmazása válik szükségessé. A 229/2012. (VIII. 28.) Korm. rendelet 44/J. § (2) bekezdés a) pontja tovább pontosította a fogalmat: lemorzsolódással veszélyeztetett az a tanuló, akinek a tudása a félévi értékelésekor nem éri el a közepes (3) szintet az alapfokú nevelés-oktatásban, valamint a 2,5 szintet, amennyiben a középfokú nevelés-oktatásban vesz részt. A nemzeti köznevelésről szóló törvény végrehajtásáról szóló 229/2012.(VIII.28.) Korm. rendelet 2016. november 19-ével hatályba helyezte az iskolai lemorzsolódás megelőzését szolgáló korai jelző- és pedagógiai támogató rendszer működtetésének országos szintű bevezetését. A lemorzsolódás megelőzését szolgáló korai jelző- és pedagógiai támogató rendszerben a nemzeti köznevelésről szóló 2011. évi CXC. törvény 4. § 37. pontjában meghatározott, lemorzsolódással veszélyeztetett tanulókra vonatkozóan a statisztikai adatgyűjtés két alkalommal történik:

Az iskolák a lemorzsolódással veszélyeztetett tanulók adatait, valamint az alkalmazott intézményi intézkedéseket feladatellátási helyenként összesített formában, évfolyamonkénti és tantárgyankénti bontásban a tanév első félévére vonatkozóan február 10-éig, a második félévére vonatkozóan június 30. napjáig rögzítik a jelzőrendszerben.

A 229/2012. (VIII. 28.) Korm. rendelet 26/A. § (5) bekezdése alapján a Hivatal október 30-áig tájékoztatást ad a miniszternek a megelőző tanév járási szintű adatainak megoszlásáról, és áttekintést ad az intézményi, valamint a pedagógiai-szakmai szolgáltatás részéről megtett intézkedésekről.

 Hiányzások nyilvántartása: a tanuló mulasztásával kapcsolatos szabályokról az érvényben lévő rendeletek adnak útmutatást. Az igazolatlan hiányzásokról és azok következményeiről az iskola igazgatója a hatályos jogszabályokkal összhangban értesíti a szülőket.

 A nevelési-oktatási intézmény vezetőjének kötelezettsége a családi pótlék szüneteltetésének kezdeményezése, amennyiben a tanköteles tanuló, vagy a tankötelezettsége megszűnését követően nevelési-oktatási intézményben tanulmányokat folytató gyermek az igazolatlanul mulasztott 50 kötelező tanórát elérte.

 Az osztályfőnök jelzése alapján a gyermekvédelmi felelős feladata az igazolatlan hiányzásokat nyilvántartani, és tájékoztatni az igazgatót a szükséges intézkedésekről.

 Fontos, hogy az igazolt hiányzásokat is figyelemmel kísérjük, különösen, ha azok száma nagyon magas. Nem egyszer ezek az első lépcsőfokok a lemorzsolódás felé.

 Veszélyeztetett tanuló: a gyermekvédelmi felelős nyilvántartásba veszi az iskolában azokat a gyermekeket, akiket veszélyeztetettnek állapít meg.

**Az osztályfőnökök feladata a gyermekvédelem oldaláról**

A nevelőtestület minden tagjának feladata a gyermekvédelemmel kapcsolatos munkák elősegítése, a gyermekvédelmi törvények betartása, a feladatok aktív és lelkiismeretes megoldása.

A nevelőtestület tagjai között kiemelt szerepe van az osztályfőnöknek, aki mindig figyel, észreveszi a legkisebb változást diákjain, aki készen áll arra, hogy ott legyen elérhető közelségben, amikor a diáknak szüksége van rá. Hiszen ő tudja elsősorban kialakítani azt a bizalmi légkört és kapcsolatot, amellyel közelebb kerül diákjaihoz, akik egy segítőkész, diszkrét felnőttet látnak benne. (Feltételezhető, hogy a legtöbb időt az osztályfőnökkel tölti a gyerek, legyen ez tanórai vagy órán kívüli időtöltés, beszélgetés)

Az osztályfőnök elé a különböző információk által egyre jobban megismerhető a gyermek és a szűkebb vagy tágabb környezete. Meg is kell ismerni, mert csak így lehet megtalálni a legjobb módot, eszközt a segítségnyújtásban.

A gyermekvédelemmel kapcsolatos általános, mindenkire érvényes feladatokon túl konkrét tennivalói is vannak az osztályfőnököknek:

* a gyermek személyiségének sokoldalú megismerése
* igyekszik a tehetség felfedezésére, megkeresi, hogy ki miben tehetséges
* az esélyegyenlőség biztosításáért minden tőle telhetőt megtesz
* pontos adminisztrációt vezet a KRÉTA rendszerben
* figyelemmel kíséri a tanulmányi eredmény változásait
* figyelemmel kíséri a nehéz helyzetű tanulókat
* rögzíti a hiányzásokat, jelez a gyermekvédelmi felelősnek és az igazgatónak
* jelez a gyermekvédelmi felelősnek vagy a teamnek
* jelzéssel él az igazgató felé
* kiszűri a tanulási-, magatartási zavarral küzdő tanulókat
* külső szervezet felé elkészíti a pedagógiai jellemzést
* megismeri a gyermek családi hátterét, kapcsolatot tart a szülőkkel
* családlátogatást végez
* a team által kiszűrt gyermekek esetében családlátogatást tesz az általa kiválasztott kollégával (az első látogatások a tanévben ősszel, a tanév közbeni eseteknél egy hónapon belül)
* a team részére szóbeli beszámolóval él, feljegyzést készít magának írásban, amelyet mellékel az osztályfőnöki mappába
* rendszeresen konzultál a gyermekvédelmi felelőssel
* részt vesz az esetkonferenciákon, segíti a munkát a megbeszéléseken
* naprakészen informálja a teamet a fontos információkról
* iskolán belüli esetmegbeszélést a team bármely tagja kezdeményezhet, jelzés esetén
* a szülővel telefonos egyeztetés alapján kerül sor az iskolán belüli esetmegbeszélésre, melyre a kiértesítés után 5 napon belül a szülőnek meg kell jelenni
* a problémát észlelő kezdeményezhet esetmegbeszélést
* a team egyik tagjától szóbeli visszajelzést kap az ügy haladásáról a problémát jelző pedagógus
* szükség esetén kapcsolatot tart a gyermekvédelmi szolgáltatóval
* az októberi statisztika elkészítéséhez szeptember 15-ig elkészíti a statisztikát az osztályát illetően

Az első és talán a legfontosabb feladat, észrevenni azt a változást, amelyre talán még mások nem figyeltek fel, illetve a mások által vélt/jelzett problémát figyelni, diagnosztizálni, és elindítani azokat a fórumokat, lépéseket, amelyekre szükség lehet a megoldás, javulás érdekében.

**A minél pontosabb megismerés színterei/pillérei:**

1. osztályfőnök/tanár - tanuló (iskolán belüli és iskolai programokon)
2. osztályfőnök - család (családlátogatás, szülői értekezlet, fogadóóra, egyéb találkozások, közös iskolai programok alkalmával)
3. osztályfőnök – nevelők, kollégák (iskolán belüli)
4. osztályfőnök - gyermekvédelmi felelős - család
5. diáktárs és osztályfőnök - tanuló (iskolai és iskolán kívüli)

Az osztályfőnök és a tanulók személyes kapcsolatainak, a családlátogatásoknak az egyik fő célja a gyermek- és ifjúságvédelemmel összefüggő problémák **megelőzése**, a tanulók fejlődését veszélyeztető körülmények **feltárása,** majd **megszüntetése.**

**A megelőzés**

A pedagógiai program tartalmazza a szociális hátrányok, a beilleszkedési, magatartási, tanulási nehézségek enyhítését segítő tevékenységet és a tanulási kudarcnak kitett tanulók felzárkóztatását segítő programot:

* Egészségügyi felvilágosító témák osztályfőnöki órákon,
* Részvétel ilyen témájú rendezvényeken,
* Rendőri osztályfőnöki órák tartása,

Meg kell ismertetni a tanulókkal környezet leggyakoribb egészséget, testi épséget veszélyeztető tényezőit, elkerülési módjukat,

Tájékoztatást kell nyújtani:

* a káros függőségekhez vezető szokások megelőzésében
* a krízis helyzetekbe jutottaknak alternatív, személyre szabott megoldásában.

A prevenció kollektív feladat, amely az ifjúságvédelmi felelős, az osztályfőnökök, a szaktanárok, az iskolaorvos, védőnő együttműködésén alapul.

**A feltárás**

Célja, hogy a problémákat az iskola és a gyermekjóléti szolgálat minél hatékonyabban tudja kezelni.

A problémák súlyossága alapján megkülönböztetünk:

1. veszélyeztetett
2. hátrányos helyzetű/halmozottan hátrányos helyzetű gyerekeket.

**Veszélyeztetettség**: olyan magatartás, mulasztás vagy körülmény következtében kialakult állapot, amely a gyermek testi, értelmi, érzelmi, erkölcsi fejlődését akadályozza vagy gátolja.

**Következmény: a tanuló személyiségének károsodása**

**Hátrányos helyzetű**: az a tanuló, akit a különböző környezeti tényezők akadályoznak az adottságaihoz mért fejlődési lehetőségek elérésében, elsősorban kulturális, tanulmányi téren.

**Következmény: a tanuló esélyegyenlőtlensége**

Az osztályfőnökre nagy feladat hárul.

1. hamar felismerni az intő jeleket, feltárni a problémát
2. megkeresni a kiváltó okot
3. segítséget nyújtani a megoldáshoz (ha egyedül nem megy, a gyermekvédelmi felelőssel együtt)
4. jelzést küldeni a megfelelő szakembernek, a területileg illetékes szerveknek

**Megszüntetés:**

Az osztályfőnök/iskola feladata, hogy aktívan közreműködjön a tanulók fejlődését gátló okok megszüntetésében. Ennek érdekében együttműködünk a polgármesteri hivatallal, iskolaorvossal, védőnővel, családsegítő szolgálattal, nevelési tanácsadóval, rendőrséggel, bírósággal, ügyészséggel, a gyermekvédelemben részt vevő társadalmi szervezetekkel, egyházakkal, alapítványokkal.

Veszélyeztetettségre utaló jel esetén értesítjük a gyermekjóléti szolgálatot, valamint pedagógiai módszereinkkel az iskola falain belül arra törekszünk, hogy szűnjön meg, vagy csökkenjen a veszélyeztetettség.

**A jelzés tartalmi elemei**

* veszélyeztetett gyermek neve, személyes adatai, címe
* szülő, törvényes képviselő neve, adatai, elérhetősége
* az észlelt probléma rövid, tömör, tényszerű leírása
* a jelzést tevő eddig tett intézkedései
* a jelzést tevő neve, beosztása, elérhetősége
* miben kéri a Család- és Gyermekjóléti Szolgálat/ Központ segítségét

**A jelzés megtételének a módja**

* írásban: jelzőlapon, feljegyzésben, elektronikusan levélben
* telefonon
* személyesen

**Az osztályfőnök kiemelten figyelje, szervezze és kövesse**

* a gyermek mulasztásait, a hiányzások okait
* a gyermek társaihoz való viszonyát, kapcsolatait
* a kollégák észrevételeit, véleményét, jelzéseit
* a szülők észrevételeit, jelzéseit
* a felzárkóztató/ tehetséggondozó foglalkozásokon való részvételt és haladást
* a napközi és tanulószobai időtöltést, tanulást, segítést
* az étkezést, az étkezési szokásokat és lehetőségeket
* a differenciált oktatást és képességfejlesztést a tanórákon – akár óralátogatások alkalmával is
* szorgalmazza a személyes beszélgetések gyakoriságának megteremtését
* előadások szervezése szakemberek segítségével, amely a prevenciót célozza meg
* esetmegbeszélések, drámapedagógiai foglalkozások szervezése
* felhívni a figyelmet a szenvedélybetegségek megelőzésére, az internet és a digitális eszközök megfelelő használatára
* kezdeményezi a tanuló anyagi veszélyeztetettsége esetén a gyermekvédelmi támogatás megállapítását
* programok szervezését, amely az egészségvédelmet, a pozitív életérzéssel járó és az ebből következő viselkedést hangsúlyozza
* a szabadidő hasznos eltöltését (iskolai szakkörök, tanórán kívüli foglalkozások, táborok)
* kapcsolat az iskolaorvossal, védőnővel
* együttműködés a szülőkkel
* segítse a pályaválasztást, a családi életre nevelést különböző programok, projektek megvalósításával
* tájékoztatást adjon a családsegítő és gyermekjóléti szolgáltatásokról